Slavětín (Písečné)

Slavětín (, Slawathen aŭ Slawaten, en la jaroj 1939–1945 Mittelfeld) estas vilaĝo en Ĉeĥio, parto de municipo Písečné en distrikto Jindřichův Hradec. Ĝi troviĝas proksimume 4 km oriente de Slavonice. En la jaro  ĉi tie daŭre vivis .

Slavětín situas en katastra teritorio Slavětín u Slavonic kun areo 7,16 km².

 Historio 
La unua skribmencio pri la vilaĝo devenas el la jaro 1298. 
Ĉeĥoslovakio
 Konstruado de fortikaĵoj 
En la jaro 1936 komencis Landa soldata komandantejo Brno en sektoro de la III-a korpuso de Ĉeĥoslovaka armeo subgvide de divizia generalo Antonín Hasal kun konstruado de fortikaĵoj en suda Moravio. La defendzono tiriĝis de domaro Kadolec proksime de Slavonice ĝis rivero Kyjovka en oriento, kie en spaco Jemnice, Znojmo, Hrušovany nad Jevišovkou, Mikulov kaj Břeclav oni komencis kun konstruado de 178 fortikaĵetoj de malpezaj fortikaĵoj modelo 36. En paso de aprilo de 1937 ekiris laboroj en nova defendlinio Slavonice - Písečné - Vratěnín - Vranov - Šatov - Strachotice - Hevlín - Novosedly - Mikulov - Hlohovec - Břeclav el malpezaj objektoj (MO) de modelo 37. Municipo Slavětín situis antaŭ la defendlinio, kiu tiriĝis malantaŭ la vilaĝo en direkto de Slavonice kaj ĝi daŭrigis al Chvaletín, Janov, Nové Hobzí, Modletice, Nové Sady kaj denove ĝi alproksimiĝis al la ŝtatlimo ĉe Písečné.https://www.ropiky.net Svoboda, Tomáš – Lakosil, Jan – Čermák, Ladislav: Velká kniha o malých bunkrech. Československé lehké opevnění 1936–1938. Praha 2011

 Tria Regno 
Post rezigno de la limregiono al Nazia Germanio la vilaĝo apartenis ĝis la 9-a de majo 1945 sub Regna govio Malsupra Danubio. La regiona gvidantaro troviĝis (Kreislandrat) en Waidhofen an der Thaya, juĝejo, poŝto kaj matrikulo en Slavonice. En la jaro 1939 la vilaĝo estis pro sia slava nomo alinomita al "Mittelfeld" (laŭ la sia situo meze de kampoj). En la municipo troviĝis gastejo, lernejo, forĝisto, tajloristo kaj bakisto. Laŭ la popolnombrado en la jaro 1939 kaj en la jaro 1942 ĉi tie vivis 228 loĝantoj (el tio 111 viroj) en 64 hejmoj. En la municipo troviĝis loka organizaĵo de NSDAP, enfalanta sub la 23-a distrikto Waidhofen a. d. T.Ostmark Jahrbuch 1942. "Der alte Krakauer-Schreibkalender" 188. Jahrgang. Unter Mitwirkung des Organisationsamtes der NSDAP Gau Wien und der Behörde des Reichstatthalters in Wien. Niederdonau Gemeindeverzeichnis und Sehenswürdigkeiten, s. 10 a Niederdonau NSDAP a Verwaltung. Dum la dua mondmilito falis 5 ĉi tieaj viroj. La forpelo de 212 germanaj loĝantoj okazis subgvide de kolonelo Vladimír Hobza, kiu estis fare de Ministerio de nacia defendo komisiita en la sudbohemia kaj en la sudmoravia limregiono pri "purigo de germanoj".ARBURG Adrian, STANĚK Tomáš (ed.): Ellandigo de germanoj kaj ŝanĝoj de la ĉeĥa limregiono 1945–1951: Dokumenty z českých archivů, 960 s. 

 Ĉeĥoslovaka socialisma respubliko 
Post fino de la dua mondmilito la municipo establis en la konstruaĵo de lernejo ĉeĥan nacian lernejo, kiun vizitis ĝis la forŝovo ankaŭ infanoj de la germana loĝantaro.

En aprilo de la jaro 1950 la municipo venis en nove establitan "Limzonon" (LZ), kiu estis markita per avertaj tabuloj "POZOR Hraniční pásmo! Vstup jen na povolení!" ("ATENTU Limzono! Eniro nur kun permesilo!") Ekde krepuskiĝo ĝis sunleviĝo la loka loĝantaro ne povis libere moviĝis. La tn. "nekonfidemaj personoj" estis forloĝigitaj el la municipo. Ĝis konstruado de areo de roto la Limgardistaro uzis lokajn objektojn sude de la municipa komunikilo, kiuj estis post ruinio deŝiritaj. Proksime de la limo devis esti forigitaj orientigaj kaj turismaj tabuloj aŭ ceteraj tabuloj, vojmontriloj, montriloj de direkto kaj distanco. La limgardistaro baris la vojojn kaj ŝoseojn al la ŝtatlimo per barilo kaj tabulo "Malpermeso de enveturo de ĉiuj veturiloj". En la zono oni ne povis fotografi kaj filmi.

Sen konsento de Limgardistaro la municipo ne povis fari iajn ajn reguligojn en la pejzaĝo, la teritoria evoluo estis ĉesigita. La vizitantoj de la limzono devis havi apartan permesilon eldonata de apartenantaj sekcioj de Publika sekureco (VB).Martin Pulec: Organizado kaj farado de la armitaj limregionaj konsisteroj, Listoj de personoj mortigitaj sur ŝtatlimoj 1945–1989, ankaŭ Petr Polák: Haltu, la manojn supren! Ĉi tie Limgardistaro. Kiu tie? La ĉeĥa-aŭstria limo en regiono de Novohrada montaro en la jaroj 1948–1989, České Budějovice.

 Loĝantaro 

Memorindaĵoj
 Statuo de sankta Johano Nepomuka el la jaro 1735
 En domo n-ro 62 estas restaĵoj de burgodomo el la 16-a jarcento (estas ĉi tie konservita kelo).
 Niĉa kapeleto el la unua duono de la 19-a jarcento

 Turismo 
 Biciklovojo Verdokoridoro Fera kurteno, direkto Slavonice - Vranov nad Dyjí - Šatov laŭlonge laŭ ŝtatlimo, kiu uzas ekzistantajn komunikilojn laŭlonge laŭ la eksa signalmuro.
 Biciklovojo Thayarunde, direkto Slavonice - Raabs an der Thaya.

 Pluaj fotoj 

Rilataj artikoloj
 Landlimo de Aŭstrio kaj Ĉeĥio
 Ĉeĥoslovaka socialisma respubliko
 Sekurigo de la ŝtatlimo de Ĉeĥoslovakio dum la malvarma milito

Referencoj

Kategorio:Písečné (distrikto Jindřichův Hradec)
Kategorio:Vilaĝoj en distrikto Jindřichův Hradec
Kategorio:Setlejoj en Křižanova montetaro
Kategorio:Eksaj municipoj en Ĉeĥio
Kategorio:Setlejoj sur landlimo de Aŭstrio kaj Ĉeĥio